**12.§**

# **Par nedzīvojamo telpu nomu „Autoostā”, Madlienā, Madlienas pag., Ogres nov.**

(O. Atslēdziņš)

Izskatot A. M. 30.06.2015. iesniegumu ar lūgumu iznomāt telpu 18,4 m2 platībā ēkā, kuras adrese ir „Autoosta”, Madliena, Madlienas pagasts, Ogres novads, ņemot vērā, ka tā pašvaldības funkciju veikšanai šobrīd nav nepieciešamas, bet telpu uzturēšanas izdevumi jāsedz pašvaldībai, pamatojoties uz likuma “Par pašvaldībām” 21. panta pirmās daļas 14. punkta “a” un ”b” apakšpunktiem, un saskaņā ar 08.06.2010. Ministru kabineta noteikumu Nr.515 ”Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 7. punktu,

**balsojot: PAR –** 15 balsis (R.Javoišs, E.Dzelzītis, E. Bartkevičs, S.Kirhnere, E.Helmanis, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, I.Tamane, I.Vecziediņa, V.Gaile, L.Strelkova) **PRET –** nav, **ATTURAS –** nav, Ogres novada pašvaldības dome **NOLEMJ:**

1. **Iznomāt** nekustamā īpašuma „Autoosta” Madliena, Madlienas pag., Ogres nov. (kadastra apzīmējums 7468 001 0341) daļu: telpu 18,4 m² platībā, nomnieku noskaidrojot rakstiskā izsolē.
2. **Apstiprināt** publicējamo informāciju (saskaņā ar Pielikumu – [nomas līgums](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2015/16_julijs/pielikumi/piel_par_12_nomas_ligums.docx), [pieteikums fiziskām un juridiskām personām](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2015/16_julijs/pielikumi/piel_par_12_pieteikums.docx)).
3. **Uzdot** Ogres novada pašvaldības īpašuma iznomāšanas komisijai organizēt nomas tiesību izsoli.
4. **Uzdot** Madlienas pagasta pārvaldes vadītājam Ojāram Atslēdziņam noslēgt nomas līgumu saskaņā ar izsoles rezultātiem.
5. Kontroli par lēmuma izpildi uzdot pašvaldības izpilddirektora otrajam vietniekam.